கேள்வி: இலங்கை அரசாங்க சபைத் தேர்தல், 1931 என்பது என்ன?
பதில்: இலங்கை அரசாங்க சபைக்கான முதலாவது தேர்தல் 1931 ஆம் ஆண்டு சூன் 13 முதல் சூன் 20 வரை இடம்பெற்றது. பிரித்தானியா ஒன்றில் இடம்பெற்ற வயது வந்தவர்கள் அனைவரும் கலந்து கொண்ட முதலாவது தேர்தல் முறையாகும்.
கேள்வி: இலங்கை அரசாங்க சபைத் தேர்தல், 1931 - பின்னணி பற்றி தகவல் சொல்.
பதில்: 1931 இல் டொனமூர் அரசியலமைப்பு அறிமுகப்படுத்தப்பட்டு முன்னர் இருந்து வந்த இலங்கை சட்டசபை பதிலாக இலங்கை அரச சபை உருவாக்கப்பட்டது. 58 உறுப்பினர்களில் 50 பேர் பொதுமக்களாலும், 8 பேர் இலங்கையின் பிரித்தானியத் தேசாதிபதிகள் நியமிக்கப்பட்டனர். பழைய சட்டசபை 1931 ஏப்ரல் 17இல் கலைக்கப்பட்டு, புதிய அரசாங்க சபைக்கான மனுக்கள் 1931 மே 4 இல் ஏற்றுக் கொள்ளப்பட்டது. டொனமூர் ஆணைக்குழு இலங்கைக்கு மேலாட்சி அரசு முறை (டொமினியன்) அந்தஸ்து வழங்காத காரணத்தால் யாழ்ப்பாண இளைஞர் காங்கிரஸ் இத்தேர்தலைப் புறக்கணிக்குமாறு மக்களைக் கோரியது. இதனையடுத்து இலங்கையின் வட மாகாணம், இலங்கை நான்கு தொகுதிகளில் (யாழ்ப்பாணம், காங்கேசன்துறை, ஊர்காவற்துறை, பருத்தித்துறை) தேர்தல் மனுக்கள் சமர்ப்பிக்கப்படவில்லை. அத்துடன், ஒன்பது தொகுதிகளில் உறுப்பினர்கள் போட்டியின்றித் தேர்தெடுக்கப்பட்டனர். ஏனைய 37 தொகுதிகளுக்கும் தேர்தல்கள் 1931 சூன் 13 முதல் 20 வரை இடம்பெற்றன. வட மாகாணத்துக்கான இடைத்தேர்தல்கள் 1934 இல் இடம்பெற்றன.
கேள்வி: இலங்கை அரசாங்க சபைத் தேர்தல், 1931 - தேர்ந்தெடுக்கப்பட்ட உறுப்பினர்கள் குறித்து விரிவாக சொல்லுங்கள்.
பதில்: தேர்ந்தெடுக்கப்பட்ட உறுப்பினர்கள் சிலர்:: * அநுராதபுரம் - எச். ஆர். ஃபிரீமன், 8,311 வாக்குகள். * அவிசாவளை - எஃப். ஏ. ஒபயசேகரா, 7,424 வாக்குகள். * பதுளை - டி. எச். கொத்தலாவலை. * பண்டாரவளை - ஏ. ஃபெலோஸ் கோர்டன், 9,097 வாக்குகள் * மட்டக்களப்பு தெற்கு - முகம்மது மாக்கான் மாக்கார் * மட்டக்களப்பு-திருகோணமலை - ம. மு. சுப்பிரமணியம் * பிபிலே - ஜி. சி. ரம்புக்பொத்த, போட்டியின்றித் தெரிவானார் * கொழும்பு மத்தி - ஏ. ஈ. குணசிங்க, இலங்கை தொழில் கட்சி, (டி. பி. ஜாயாவை வென்றார்) * கொழும்பு வடக்கு - சேர் இரத்தினசோதி சரவணமுத்து * கொழும்பு தெற்கு - எஸ். டபிள்யூ. தசநாயக்க, இலங்கை தொழில் கட்சி * காலி - சி. டபிள்யூ. டபிள்யூ. கன்னங்கரா. * அம்பாந்தோட்டை - வி. எஸ். டி எஸ். விக்கிரமநாயக்க, 15,384 வாக்குகள் * அட்டன், இலங்கை - பெரி. சுந்தரம், போட்டியின்றித் தெரிவு * ஹொரண - ஈ. டபிள்யூ. பெரேரா * களனி - டொன் பாரன் ஜெயதிலக்க, போட்டியின்றித் தெரிவு * குருணாகலை - ஜோன் கொத்தலாவலை * மன்னார்-முல்லைத்தீவு - முதலியார் ஆனந்தம் சீமான்பிள்ளை, (ஜி. ஜி. பொன்னம்பலம் வென்றார் * மினுவாங்கொடை - டி. எஸ். சேனநாயக்கா, போடியின்றித் தெரிவு * மொரவக்கை - எஸ். ஏ. விக்கிரமசிங்க * ருவான்வெலை - ஏட்லின் மொலமூர், போட்டியில்லை * தலவாக்கலை - எஸ். பி. வைத்திலிங்கம் * வெயாங்கொடை - எஸ். டபிள்யூ. ஆர். டி. பண்டாரநாயக்கா, போட்டியில்லை. 1931 சூன் 26 இல் ஆளுனர் எட்வர்ட் பார்ன்ஸ் மேலும் 8 பேரை அரசாங்க சபைக்கு நியமித்தார்.
கேள்வி: இலங்கை அரசாங்க சபைத் தேர்தல், 1931 - இடைத்தேர்தல்கள் குறித்து விரிவாக சொல்லுங்கள்.
பதில்: வட மாகாணத்தின் 4 தொகுதிகளுக்கு 1934 ஆம் ஆண்டில் இடைத்தேர்தல்கள் இடம்பெற்றன. பின்வருவோர் தேர்ந்தெடுக்கப்பட்டனர்: * யாழ்ப்பாணம் - அருணாசலம் மகாதேவா * காங்கேசன்துறை - சுப்பையா நடேசன் * ஊர்காவற்துறை - நெவின்ஸ் செல்வதுரை * பருத்தித்துறை - ஜி. ஜி. பொன்னம்பலம்